هجر (خالق قهرمانی)

هجر (دوغوم 1860، قوبادلی، یوخاری موللو. - اؤلوم 1914، قوبادلی، آشاغی موْللو.) — آذربایجانین خالق قهرمانی قاچاق نبی‌نین حیات یولداشی و سیلاحداشی. هجر قاچاق نبی ایله بیرلیکده الینه سیلاح گؤتوروب یگیرمی بئش ایلدن آرتیق آت بئلینده قاچاق حیاتی کئچیرمیش، آذربایجانداکی کندلی حرکاتیندا فعال ایشتیراک ائتمیشدیر. 

 یاشاییشی 
بندانگشتی|هجرین حیات یولداشی قاچاق نبی
  آذربایجاندا قاچاق حرکاتی نین ایگید ایشتیراکچی‌لاریندان بیری اولان هجر 1860-جو ایلده گنجه ویلایتی، زنگه‌زور قزاسی‌نین (ایندیکی قوبادلی رایونونون) یوخاری موللو کندینده آنادان اولموشدور. اونون آتاسی موللا خانالی اورتاباب کندلی ایدی.

   نبی ایله هجر نبی نین والیدئین‌لری وفات ائدندن سونرا ائولنمیشدیلر. عاییله‌لرین ایقتیصادی جهتدن فرقلی دورومدا اولمالاری بیر-بیرینی سئون ایکی گنجین عاییله قورماسینا مانع اولا بیلمه‌میشدیر. تزار حؤکومتی و یئرلی مأمورلار نبی‌نی اله کئچیرمک اوچون دفعه لرله هجری قازاماتا سالسالار دا، ایستکلرینه نایل اولا بیلمه‌میشلر. سونرادان هجر ده نبی نین دسته‌سینه قوشولاراق اونون ان یاخین سیلاحداشینا چئوریلمیشدیر.   

  1894-جو ایلده نبی نین دسته‌سی گونئی آذربایجاندان ناخچیوانا قاییدارکن احتیاط تدبیری اولاراق قاچاق نبی دسته‌سینی ایکی حیصه‌یه بؤلموش، دسته‌نین بیرینه اؤزو، دیگرینه ایسه هجر باشچی‌لیق ائتمیشدیر.   

  هجرین قارداشی محمد موللا خانالی اوغلو دا نبی‌یه قوشولوب قاچاقچی‌لیق ائدیردی. لاکین او، حؤکومت طرفیندن توتولوب 10 ایل کاتوْرقایا سورگون ائدیلمیش، جزاسینی چکیب قاییتمیشدی.  

     نبی‌نین اؤلوموندن سونرا هجر قوهوم‌لاری نین کؤمگیله موللو کندینه گتیریلمیشدیر. بیر مودتدن سونرا هجر سیخیشدیریلدیغی اوچون همزه آدلی بیر قوهومونا اره گئتمیشدیر. هجر همزه ایله موللودا یاشاییر. هجرین نبی‌دن 3 اؤولادی اولوب : خلیل، احمد و کیچیک قیزی زئینب. هجر و نبی‌نین اؤولادلاری نین داوامچی‌لاری حال حاضیردا یاشاییر.هجرین همزه‌دن ایسه اونون اؤولادی اولماییب.  

  هجر 1914-جو ایلده قوبادلی رایونونون آشاغی موللو کندینده وفات ائتمیشدیر. اونون قبری آشاغی موللو کندینده ایدی. 

    خالق اؤز قهرمان قیزی نین ایگیدلیگینی وصف ائدن ماهنی‌لار قوشموش،  " قاچاق نبی "  داستانیندا اونا خوصوصی یئر آیریلمیشدیر.  

  قوبادلی رایونوندا قاچاق هجرین آبیده‌سی قویولموشدو. 

 اوشاق‌لاری 
   اسماعیل 
   خلیل  
   احمد  
   زئینب 

 قایناق 

   بهلول بهجت، قاچاق نبی نین تاریخی، (وثیقه و سندلر اوزره)، باکی، چیراق، 2011، 288 ص  
  " قاچاق هجر "  (ازرب.). qubadli-ih.gov.az.. ایستیفاده تاریخی: 2014-10-09.  

بؤلمه:قادینلار